Na osnovu člana 38 stav 1 tačka 8 Zakona o lokalnoj samoupravi („Službeni list Crne Gore“, br. 2/18, 34/19 i 38/20) i člana 43 stav 1 tačka 8 Statuta Opštine Bar („Službeni list Crne Gore – Opštinski propisi“, br. 37/18), Skupština Opštine Bar, na sjednici održanoj dana \_\_\_\_\_\_\_\_ 2020. godine, donijela je

Z A K LJ U Č A K

1. Obvezniku plaćanja prireza porezu na dohodak fizičkih lica na teritoriji Opštine Bar, Opština Bar odlaže plaćanje poreske obaveze nastale od 01. marta 2020. godine, za period koji će biti sinhronizovan sa dinamikom izmirenja poreza na dohodak fizičkih lica, saglasno mjerama Vlade Crne Gore.
2. Pravo iz tačke 1 ovog zaključka može ostvariti obveznik prireza porezu na dohodak fizičkih lica koji nema duga po ovom osnovu, uz dostavljanje prijave za odlaganje plaćanja sa iznosom obračunatog prireza porezu na dohodak fizičkih lica (obrazac OPPND) Sekretarijatu za finansije putem pošte ili na e-mail: finansije@bar.me.
3. Obrazac prijave za odlaganje plaćanja prireza porezu na dohodak fizičkih lica je sastavni dio ovog zaključka.
4. Ovaj zaključak stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 030 –

Bar, \_\_\_\_\_\_ 2020. godina

**SKUPŠTINA OPŠTINE BAR**

**PREDSJEDNIK**

 **Mićo Orlandić**

O B R A Z L O Ž E NJ E

Pravni osnov za donošenje Zaključka sadržan je u odredbama člana 38 stav 1 tačka 8 Zаkоnа о lоkаlnој sаmоuprаvi koji propisuje da skupština uvodi i utvrđuje opštinske poreze, takse, naknade i druge sopstvene prihode i člana 43 stav 1 tačka 8 Statuta Opštine Bar koji propisuje da Skupština Opštine uvodi i utvrđuje opštinske poreze, takse, naknade i druge sopstvene prihode.

Radi ublažavanja posledica aktuelne situacije izazvane epidemijom koronavirusa (COVID-19) Opština Bar predlaže mjere koje imaju za cilj pomoć privredi, olakšavanje života građana, olakšavanje privrednog poslovanja i da se na što lakši način prevaziđu ekonomski efekti nastali uslijed navedene situacije.

Naredbama Vlade Crne Gore zabranjen je rad određenim kategorijama mikro, malih i srednjih privrednih društava i preduzetnicima, čime je njihovo poslovanje dovedeno u nezavidan položaj.

Takođe, mjerama Vlade omogućeno je odlaganje plaćanja poreza na dohadak fizičkih lica, uporedo sa kojim se vrši obračun i plaćanje prireza porezu na dohodak fizičkih lica, koji je prihod budžeta lokalne samouprave.

 S tim u vezi, predloženim Zaključkom Opština Bar ima za cilj da ublaži negativne posljedice izazvane epidemijom koronavirusa (COVID-19) i na taj način pomogne privrednim subjektima u njihovom daljem poslovanju.

Sekretarijat za finansije